Държавен вестник, бр. 103, 2024 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  103
1. имат едни и същи: производител, тип 
или модификация или допълнение на типа, 
означени съгласно удостоверението за одобрен 
тип и знак за одобрен тип или съгласно ЕО 
сертификата за изследване на типа/проекта;
2. годината на производство на средствата 
за измерване не се различава с повече от 
една година;
3. имат едни и същи: основен ток, макси­
мален ток, предписано напрежение и клас 
на точност;
4. се използват при предписаните условия 
за функциониране и условия на заобикаля­
щата среда;
5. датата на предходната проверка за всички 
средства за измерване се различава най-много 
с една година.
(4) При демонтажа и транспортирането на 
електромерите от извадката трябва да бъдат 
взети подходящи организационни и технически 
мерки, които да възпрепятстват всяка намеса, 
водеща до промяна на техните технически и 
метрологични характеристики. Независимо от 
големината на извадката периодът на демонтаж 
и транспортиране трябва да е възможно най-
кратък и общо да не надвишава два месеца.
Раздел XXIII 
Измервателни трансформатори
Чл. 398. (1) Измервателните трансфор­
матори са допълнителни устройства, които 
осигуряват на електромерите, към които са 
свързани, редуцирани стойности на напреже­
нието и/или тока в мрежата. Измервателните 
трансформатори са предназначени да преда­
ват информационен сигнал към средства за 
измерване, измервателни уреди, защитни или 
контролни устройства.
(2) Измервателните трансформатори са 
токови, напреженови и комбинирани. В зави­
симост от напрежението трансформаторите са 
за ниско, средно и високо напрежение.
(3) Измервателните трансформатори могат 
да бъдат и електронни.
(4) Производителят трябва да определи 
стойностите на измерваната величина и на 
влияещите величини, които представляват 
нормалните условия на употреба.
Чл. 399. (1) Върху всеки измервателен 
трансформатор или върху табелка, здраво 
закрепена към него, трябва да са нанесени 
следните данни:
1. име на производителя или друг знак, по 
който той лесно може да бъде идентифициран;
2. означение на типа и идентификационен 
номер, година на производство;
3. за токови трансформатори – обявени 
първичен и вторичен ток;
4. за напреженови трансформатори – обя­
вени първично и вторично напрежение;
5. обявена изходна мощност и съответен 
клас на точност; ако има повече от една 
вторична намотка – маркировката трябва да 
показва изходната мощност на всяка вторична 
намотка във VА и съответния клас на точност;
6. коефициент на сигурност – за измерва­
телните намотки на токови трансформатори;
7. обявена честота;
8. маса в kg (при стойности ≥ 25 kg);
9. температурен диапазон;
10. тип на флуида, номинално налягане 
на пълнене, минимално работно налягане, 
обем на флуида (или маса), съдържащ се в 
измервателния трансформатор (когато изола­
цията е флуид);
11. максимално напрежение на мрежата;
12. обявено ниво на изолация;
13. при комбиниран трансформатор – Uе, 
индуцирано от ефективната стойност на обя­
вения краткотраен топлинен ток, протичащ 
през токовата част, когато първичната намотка 
на напреженовата част е свързана накъсо.
(2) Означенията по ал. 1, т. 11 и 12 могат 
да се комбинират в едно, например 1,2/6/- kV 
или 72,5/140/325 kV.
(3) В допълнение трябва да са нанесени и 
следните данни:
1. за напреженови трансформатори – обя­
вен коефициент на напрежение и съответното 
време на прилагане;
2. за токови трансформатори – обявен 
продължителен термичен ток (Iсth), обявен 
ток на термична устойчивост (Ith) и обявен 
ток на динамична устойчивост (Idyn), ако той 
се различава от 2,5 Ith;
3. клас на изолация, ако е различен от клас 
А; ако са използвани материали с няколко 
класа на изолация, необходимо е да се посочи 
материалът, който ще ограничи прегряването 
на намотките;
4. за трансформатори с повече от една 
вторична намотка – използването на всяка 
намотка и съответните изводи.
Чл. 400. Измервателните трансформатори 
могат да са от следните класове на точност:
1. напреженови трансформатори:
а) измервателни намотки – 0,1; 0,2; 0,5; 
1,0; 3,0;
б) защитни намотки – 3Р и 6Р;
2. токови трансформатори: 
а) измервателни намотки – 0,1; 0,2; 0,2S; 
0,5; 0,5 S; 1,0; 3,0; 5,0;
б) защитни намотки – 5Р, 10Р, 5РR, 10PR 
(в допълнение към тях може да фигурират 
намотки с класове ТРХ, ТРУ и ТРZ, отчитащи 
преходни процеси и/или класове PX и PXR).
Чл. 401. (1) Границите на грешките на 
измервателните трансформатори трябва да 
отговарят на посочените за:
1. токовите трансформатори – в приложе­
ние № 25;